(ବରଗଡ଼) ଗଣ ଇସ୍ତାହାର ୨୦/୦୧ - ନୂତନ ଭାବରେ ପଶ୍ଚିମ ଓଡ଼ିଶା ବିକାଶ ପରିଷଦର ଅଧ୍ୟକ୍ଷ ଦାୟିତ୍ୱ ଗ୍ରହଣ କରିଥିବା ବରିଷ୍ଠ ପ୍ରଶାସକ ଅସିତ କୁମାର ତ୍ରିପାଠୀ ଆଜି ବରଗଡ଼ ଗସ୍ତ କରିଛନ୍ତି । ଏହି ଅବସରରେ ବରଗଡ଼ ସର୍କିଟ ହାଉସଠାରେ ଜିଲ୍ଳାର ବରିଷ୍ଠ ଅଧିକାରୀଙ୍କୁ ନେଇ ଜିଲ୍ଳାର ଉନ୍ନ୍ନୟନମୂଳକ କାର୍ଯ୍ୟକୁ ନେଇ ଏକ ସମୀକ୍ଷା ବୈଠକ ହୋଇଥିଲା । ଏଥିରେ ବରଗଡ଼ ଜିଲ୍ଳାପାଳ ଜ୍ୟୋତିରଞ୍ଜନ ପ୍ରଧାନ, ଏସ ପି ପଦ୍ମିନୀ ସାହୁଙ୍କ ସମେତ ଜିଲ୍ଳା ସ୍ତରୀୟ ଅଧିକାରୀ ଗଣ ଯୋଗ ଦେଇଥିଲେ । ବୈଠକ ପରେ ଶ୍ରୀ ତ୍ରିପାଠୀ ସାମ୍ବାଦିକ ମାନଙ୍କୁ ଭେଟି ଆଗାମୀ ଦିନରେ ପରିଷଦକୁ କ୍ରିୟାଶୀଳ କରିବା ତଥା କୃଷି ଭିତିକ ରପ୍ତାନୀ, ପ୍ରକ୍ରିୟାକରଣ ତଥା ଶିଳ୍ପୋଦ୍ୟାଗୀ ମାନଙ୍କୁ ଏଦିଗରେ ଆକୃଷ୍ଟ କରିବା ପାଇଁ ବିଭିନ୍ନ ପଦକ୍ଷେପ ସଂପର୍କରେ ସୂଚନା ଦେଇଥିଲେ । ଜିଲ୍ଳାରେ କାର୍ଯ୍ୟକାରୀ ହେଉଥିବା ବିଭିନ୍ନ ଯୋଜନା ଗୁଡ଼ିକର ଅଗ୍ରଗତି ପାଇଁ ପରିଷଦ ଏକ ସେତୁ ଭାବରେ କାମ କରିବା ବୋଲି ସେ କହିଥିଲେ ।
